Για  τον  Νεοκυπριακό  Σύνδεσμο,  που  για  οχτώ  χρόνια  αγωνίζεται 
για  μια  ενωμένη  Κύπρο  για  όλους  τους  Κυπρίους,  η  "ανακύρηΕη 
κράτους"  στα  κατεχόμενα  αποτελεί  μια  πολύ  θλιβερή  και  συνάμα 
επικίνδυνη  εξέλιξη  στη  πορεία  του  κυπριακού  προβλήματος . 

Η  "ανακύρηΕη  κράτους"  στα  κατεχόμενα,  δεν  είναι  τίποτε  άλλο, 
παρά  μια  προσπάθεια  κατάλυσης  της  Κυπριακής  Δημοκρατίας  πού 
ταυτόχρονα  δημιουργεί  προϋποθέσεις  καί  άμεσο  κίνδυνο  για 
την  διπλή  ένωση,  που  θα  είναι  καταστροφική  για  όλόκληρο 
τον  Κυπριακό  λαό. 

Ο  Νεοκυπριακός  Σύνδεσμος  που  ταύτισε  την  ύπαρξη  του  με  τήν  στήριξη 
της  κρατικής  υπόστασης  της  χώρας  μας  καταδικάζει  έντονα  και 
ανεπιφύλακτα  την  τυχοδιοκτική  αυτή  ενέργεια  γιατί  πιστεύει  οτι 
σποιαδήποτε  βιώσιμη  λύση  του  κυπριακού,  θα  πρέπει  να  αναζητηθεί 
στην  ενότητα  του  κυπριακού  λαού  και  όχι  στη  διάσπασή  του. 

